Publication: Magyar Közlöny
Issue: MK-2009-162 (Year: 2009, Number: 162)
Era: 2004-2010
Section: CXV. törvénnyel és a megtakarítások ösztönzésével összefüggõ törvénymódosításokról szóló 2009. évi CXVI. törvény
Paragraph Index: 572

„29. § (1) Az összevont adóalap az adóévben adókötelezettség alá esõ valamennyi önálló, nem önálló tevékenységbõl származó, valamint egyéb bevételbõl megállapított jövedelem, továbbá átalányadózás esetén az egyéni vállalkozói, a mezõgazdasági kistermelõi bevételbõl az átalányban megállapított jövedelem és a (3)–(4) bekezdés szerinti adóalap-növelõ összeg. Az adóterhet nem viselõ járandóságot a kifizetése (juttatása) idõpontja szerint kell adóalapként figyelembe venni. Ha a jövedelem után a magánszemély kötelezett a társadalombiztosítási járulék, az egészségügyi hozzájárulás megfizetésére (kivéve, ha azt költségként számolja el, vagy azt számára megtérítették), a (3)–(4) bekezdés alkalmazásában jövedelemnek a megállapított jövedelem 78 százalékát kell figyelembe venni. (...)

Source: https://magyarkozlony.hu/hivatalos-lapok/6f269acf101c490acbd0faddc7b29e32a09d8479/dokumentumok/49ea5cd7dc26cf8ce35dd59611e2f7fcf57ff432/letoltes